Na temelju članka 28. stavka 1. Zakona o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15.) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 - pročišćeni tekst) Gradsko vijeće Grada Koprivnice na \_\_\_sjednici održanoj \_\_\_\_\_ 2015. godine, donijelo je

**PROGRAM o izmjenama**

**Programa održavanja komunalne infrastrukture**

**za djelatnosti koje se financiraju iz sredstava komunalne naknade**

**u Gradu Koprivnici za 2015. godinu**

**I.**

 U Programu održavanja komunalne infrastrukture za djelatnosti koje se financiraju iz sredstava komunalne naknade u Gradu Koprivnici za 2015. godinu („Glasnik Grada Koprivnice“ broj 7/14) točka II. Javna rasvjeta mijenja se i glasi:

**Javna rasvjeta**

|  |  |  |
| --- | --- | --- |
| Redni broj | Opis poslova | Procjena troškova(kuna) |
| 1. | Troškovi električne energije | 2.000.000,00 |
| 2. | Javna rasvjeta - održavanje uređaja i opreme javne rasvjete- zamjena dotrajalih stupova i rasvjetne armature - nepredviđene rekonstrukcije- sanacije nakon šteta- modernizacija javne rasvjete u svrhu poboljšanja energetske učinkovitosti- usklađivanje postojeće javne rasvjete sa novom zakonskom regulativom o standardima upravljanja rasvijetljenošću  | 1.000.000,00 |
| 3. | Upravljanje javnom rasvjetom | 150.000,00 |
| 4. | Programski alat za održavanje i upravljanje javnom rasvjetom | 100.000,00 |
|  | Ukupno: | **3.250.000,00** |

**II.**

Točka III. Održavanje i upravljanje nerazvrstanim cestama mijenja se i glasi:

**Održavanje i upravljanje nerazvrstanim cestama**

|  |  |  |
| --- | --- | --- |
| Redni broj | Opis poslova | Procjena troškova(kuna) |
| 1. | Godišnje održavanje nerazvrstanih cesta  | 9.460.000,00  |
| 1.1. | Pregled cesta i prethodni radovi | 300.000,00 |
| 1.2. | Održavanje šljunčanih cesta | 1.500.000,00 |
| 1.3. | Održavanje asfaltiranih cesta- krpanje i sanacija udarnih rupa- sanacija linijskih uzdužnih i poprečnih pukotina nacesti-strojno frezanje dotrajalih asfaltiranih površina- popravak rubnjaka uključivo i rušenjebetonskog temelja rubnjaka- izrada nosivog sloja asfalta za potrebe održavanja cesta- izrada završnog sloja asfalta-postava tlakavaca- korekcija visine poklopaca i ugradnja slivnika | 2.000.000,00 |
| 1.4. | Održavanje bankina | 700.000,00 |
| 1.5. | Održavanje cestovnih građevina, prometnih i drugih površina na pripadajućem zemljištu- održavanje nadstrešnica- nabava, doprema i ugradnja betonskih elemenata i opločenja | 850.000,00 |
| 1.6. | Oborinska odvodnja- zacjevljenje kanala i izrada oborinske kanalizacije - čišćenje i ispiranje slivnika, izrada slivnika za prihvat oborinskih voda, dobava i ugradnja rešetki- održavanje cestovnih jaraka- iskop kanala oborinske odvodnje- čišćenje postojećih kanala oborinske odvodnje- održavanje pumpnih stanica | 1.900.000,00 |
| 1.7. | Održavanje i obnova prometne signalizacije | 1.000.000,00 |
| 1.8. | Ostali radovi i hitne intervencije u održavanju | 1.210.000,00 |
| 2. | Zimska služba | 2.000.000,00 |
| 3. | Održavanje semafora | 100.000,00 |
| 4. | Upravljanje nerazvrstanim cestama | 400.000,00 |
| 5.  | Modernizacija i povećanje energetske učinkovitosti semafora –natječaj FZOEU | 200.000,00 |
| 6. | Izrada projektne dokumentacije i vršenje usluge nadzora za poslove održavanja nerazvrstanih cesta i odvodnje atmosferskih voda | 150.000,00 |
| 7. | Poslovi evidentiranja cesta u katastarskom operatu | 200.000,00 |
| 8. | Programski alat za održavanje i upravljanje održavanjem nerazvrstanih cesta | 150.000,00 |
|  | Ukupno: | **12.660.000,00** |

**III.**

Točka V. Veterinarski i sanitarni poslovi mijenja se i glasi:

**Veterinarski i sanitarni poslovi**

|  |  |  |
| --- | --- | --- |
| Redni broj | Opis poslova | Procjena troškova(kuna) |
| 1. | Veterinarski poslovi skupljanja izgubljenih i napuštenih životinja | 320.000,00 |
| 2. | Sanitarno komunalni poslovi | 180.000,00 |
|  | Ukupno: | **500.000,00** |

**IV.**

Točka VI. Ostali poslovi održavanja komunalne infrastrukture mijenja se i glasi:

**Ostali poslovi održavanja komunalne infrastrukture**

|  |  |  |
| --- | --- | --- |
| Redni broj | Opis poslova | Procjena troškova(kuna) |
| 1. | Uređenje dječjih igrališta  | 80.000,00 |
| 2. | Božićno i novogodišnje uređenje grada | 150.000,00 |
| 3. | Informatički sustav i mjere sigurnosti u prometu  | 60.000,00 |
| 4. | Održavanje zelenih otoka | 150.000,00 |
| 5. | Sanacija divljih deponija |  100.000,00 |
| 6. | Glomazni otpad | 150.000,00 |
| 7. | Materijalni rashodi | 80.000,00 |
|  | Ukupno: | **770.000,00** |

**V.**

 Točka VIII. mijenja se i glasi:

 „Procjena troškova za djelatnosti navedene u ovom Programu iznosi ukupno 20.980.000,00 kuna, a rekapitulacija radova s procjenom troškova je slijedeća:

|  |  |  |
| --- | --- | --- |
| Redni broj | Opis poslova | Procjena troškova(kuna) |
| 1. | Javna rasvjeta  | 3.250.000,00 |
| 2. | Održavanje i upravljanje nerazvrstanih cesta | 12.660.000,00 |
| 3. | Održavanje javnih površina i čistoće javnih površina | 3.800.000,00 |
| 4. | Veterinarski i sanitarni poslovi | 500.000,00 |
| 5. | Ostali poslovi održavanja komunalne infrastrukture |  770.000,00 |
|  | Ukupno: | **20.980.000,00** |

Izvori financiranja za djelatnosti iz prethodnog stavka su slijedeći:

- sredstva komunalne naknade u iznosu 20.500.000,00 kuna,

- cijena komunalne usluge u iznosu 400.000,00 kuna,

- Fond za zaštitu okoliša i energetsku učinkovitost u iznosu 80.000,00 kuna.

Iz cijene komunalne usluge financira se održavanje zelenih otoka, glomazni otpad i sanacija divljih deponija, iz prihoda Fonda za zaštitu okoliša i energetsku učinkovitost financira se modernizacija i povećanje energetske učinkovitosti semafora, a svi ostali poslovi održavanja financiraju se iz sredstava komunalne naknade.“

**VI.**

Ovaj Program o izmjenama Programa održavanja komunalne infrastrukture za djelatnosti koje se financiraju iz sredstava komunalne naknade u Gradu Koprivnici za 2015. godinu stupa na snagu osmi dan od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 363-01/14-01/0036

URBROJ: 2137/01-06/1-15-3

Koprivnica, \_\_\_\_\_\_\_\_2015.

PREDSJEDNIK:

 Zoran Gošek, dipl.ing.

**OBRAZLOŽENJE**

Na temelju članka 28. stavka 1. Zakona o komunalnom gospodarstvu Gradsko vijeće Grada Koprivnice donijelo je Program održavanja komunalne infrastrukture za djelatnosti koje se financiraju iz sredstava komunalne naknade u Gradu Koprivnici za 2015. godinu. Programom je predviđeno ukupno 20.560.000,00 kuna, a ovim Programom o izmjenama Programa održavanja komunalne infrastrukture za djelatnosti koje se financiraju iz sredstava komunalne naknade u Gradu Koprivnici za 2015. godinu (u daljnjem tekstu: Program o izmjenama Programa) sredstva se povećavaju na 20.980.000,00 kuna.

Sredstva namijenjena Programom održavanja za javnu rasvjetu povećana su sa 3.000.000,00 kuna na 3.250.000,00 kuna. To povećanje proizašlo je dodavanjem novih stavki koje su potrebne za poslove upravljanja i održavanja sustava javne rasvjete na području grada Koprivnice. Dosadašnjim ulaganjima u obnovu javne rasvjete energetski učinkovitim rasvjetnim tijelima poboljšan je sustav. U cilju postizanja dodatne učinkovitosti unutar samog upravljanja javnom rasvjetom, planira se izrada akcijskih planova, uvođenje daljnjih sustava optimizacije, a za što je nužno formirati sveobuhvatnu evidenciju postojeće javne rasvjete s dodatnim podacima i mogućnostima praćenja te upravljanja njenom učinkovitosti. Uz formiranje i praćenje sveobuhvatne evidencije javne rasvjete te upravljanje njenom učinkovitošću, upravljanje javnom rasvjetom podrazumijeva i poslove izdavanje posebnih uvjeta u svojstvu javnopravnog tijela te ostalih poslova vezanih uz regulativu prostornog uređenja i gradnje. Provođenje ovih poslova najvećim je dijelom vezano uz elektrotehničku struku. Grad Koprivnica ne raspolaže sa kadrovima te struke, pa će za potrebe upravljanja javnom rasvjetom Grad Koprivnica sklopiti ugovor o upravljanju sa tvrtkom registriranom za obavljanje takve komunalne djelatnosti.

 Za dodatno povećanje učinkovitosti samim upravljanjem javnom rasvjetom, nužno je izvršiti nabavu odgovarajućeg programskog alata, kompjuterske aplikacije za vođenje evidencije, praćenje poslova održavanja i upravljanja sustavom javne rasvjete na području Grada Koprivnice.

Ukupna sredstva planirana za „Održavanje nerazvrstanih cesta“ povećana su sa 12.460.000,00 kuna na 12.660.000,00 kuna. Ukupno povećani iznos sredstava je 200.000,00 kuna.

Unutar ove točke Programa o izmjenama Programa izvršena je u manjem dijelu preraspodjela ranije planiranih sredstava, u skladu s uočenim potrebama od početka 2015. godine. Unutar toga umanjene su neke stavke za koje je to ocijenjeno odgovarajućim u odnosu na obim poslova. Stavka upravljanja nerazvrstanim cestama povišena je iz razloga povećanja obima poslova koji se odrađuju u okviru upravljanja nerazvrstanim cestama u svojstvu javnopravnog tijela, a sve u skladu sa Zakonom o cestama i sada važećim Pravilnikom o održavanju cesta.

 U cilju transparentnosti dosadašnja stavka „Izrada projektne dokumentacije za poslove održavanja i upravljanja nerazvrstanim cestama i odvodnje atmosferskih voda, evidentiranje cesta u katastarskom operatu“, razdijeljena je na dvije aktivnosti.

Aktivnost naziva „Izrada projektne dokumentacije i vršenja usluge nadzora za poslove održavanja nerazvrstanih cesta i odvodnje atmosferskih voda“ sa iznosom sredstava od 150.000,00 kuna odnosi se na poslove i troškove koji su nužni za obavljanje poslova održavanje nerazvrstanih cesta sukladno Pravilniku o održavanju cesta i Zakonu o cestama. Vezani su najvećim dijelom na nove odredbe i obveze koje proizlaze iz Pravilnika o održavanju cesta, a koje reguliraju obvezu izrade projektne dokumentacije i vršenja stručnog nadzora kod izvanrednog održavanja cesta.

Aktivnost „Poslovi evidentiranja cesta u katastarskom operatu“ sa planiranim sredstvima u iznosu od 200.000,00 kuna odnosi se na poslove evidentiranja postojećih prometnica u skladu sa Zakonom o cestama, a obuhvaća geodetske i druge poslove nužne za obavljanje evidentiranja postojećih prometnica u katastarskom operatu.

 U Programu o izmjenama Programa dodana je nova stavka „Programski alat za održavanje i upravljanje održavanjem nerazvrstanih cesta“ u planiranom iznosu od 150.000,00 kuna. Stavka obuhvaća nabavu georeferencirane kompjuterske aplikacije za vođenje sveobuhvatne evidencije i praćenje poslova koje se provode unutar upravljanja nerazvrstanim cestama na području Grada Koprivnice.

 Nužnost formiranja sveobuhvatnih evidencija javne rasvjete i nerazvrstanih cesta, što uvjetuje nabavu odgovarajućih kompjuterskih aplikacija, uz navedene razloge vezana je i uz potrebu dodatnih aktivnosti koje je potrebno provoditi vezano uz upravljanje nekretninama u vlasništvu Grada, povezano sa ostalim evidencijama koje provodi Grad (financijske i sl.), a koju zahtijeva nova regulativa.

 Navedena povećanja sredstava za održavanje javne rasvjete i održavanje nerazvrstanih cesta, kao što je vidljivo iz navedenog, uglavnom su prouzrokovana obvezama koje proizlaze iz izmjena i dopuna regulative, kojima se detaljnije uređuju postupci upravljanja i održavanja, a za čije provođenje je nužno uvođenje dodatnih aktivnosti, nabava programskih alata i novih poslova.

U dijelu Programa o izmjenama Programa koji se odnosi na veterinarske i sanitarne poslove, poslovi se razdjeljuju na sanitarno komunalne poslove i veterinarske poslove skupljanja izgubljenih i napuštenih životinja koji uključuju i hvatanje izgubljenih i napuštenih životinja te skrb i veterinarsko-zdravstvenu zaštitu izgubljenih i napuštenih životinja.

Ovim Programa o izmjenama Programa povećava se iznos planiran za sanacije divljih deponija, obzirom da planirani iznos od 30.000,00 kuna nije dovoljan za sanaciju divlje deponije u naselju Reka.

Zbog svega naprijed navedenog predlaže se donošenje predmetnog Programa.

 Nositelj izrade akta: Predlagatelj akta:

 Upravni odjel za komunalno gospodarstvo, Gradonačelnica:

 prostorno uređenje i zaštitu okoliša

 Pročelnica: Vesna Želježnjak, dipl.oec.

 Maja Ištvan Krapinec, dipl. ing. arh.

 Upravni odjel za izgradnju grada

 i upravljanje nekretninama

 Pročelnica:

 Jasna Golubić, dipl. ing. građ.